***ข่าวประชาสัมพันธ์***

**เอสซีจี สนับสนุน Young Designer - Renim Project**

**ชุบชีวิตถุงปูนที่รอการทำลายให้เป็นแฟชั่นแนวสตรีทแวร์** **ดังไกลสู่เวทีระดับโลก**

**เอสซีจี** สนับสนุนโครงการ Renim Project ของดีไซเนอร์ไทยที่ใช้แนวคิดการ Remade - Reduce- Redesign ตอบโจทย์แนวคิดเศรษฐกิจหมุนเวียน (Circular Economy) ใช้ประโยชน์จากทรัพยากรให้คุ้มค่าและเกิดประโยชน์สูงสุด ด้วยการนำถุงปูนซีเมนต์ ตราเสือ ที่ไม่สามารถนำมาบรรจุปูนได้แล้ว และเสื้อสำหรับช่างก่อสร้างที่ชำรุด มาสร้างสรรค์และเพิ่มมูลค่าเป็นชุดคนงานก่อสร้างไทย ในคอลเลคชั่น Under Cover และผ่านการคัดเลือก**จากกรมส่งเสริมการค้าระหว่างประเทศ และสถานกงสุลใหญ่ ณ นครลอสแองเจ**ลิส ให้เป็นหนึ่งในผู้แทนประเทศไทยแสดงการเดินแบบในเวที LA Fashion Week Spring/Summer 2020 ที่สหรัฐอเมริกา

**นายสยามรัฐ สุทธานุกูล Chief Marketing Officer - Marketing and Branding Cement and Construction Solution Business ธุรกิจซีเมนต์และผลิตภัณฑ์ก่อสร้าง** **เอสซีจี** กล่าวว่า “เอสซีจีให้ความสำคัญในการนำแนวทาง SCG Circular way ตามแนวคิดเศรษฐกิจหมุนเวียน (Circular Economy) มาปรับใช้ในการดำเนินธุรกิจ เพื่อใช้ประโยชน์จากทรัพยากรให้คุ้มค่าและเกิดประโยชน์สูงสุด ซึ่งเอสซีจีมีถุงบรรจุปูนซีเมนต์เหลือใช้ที่ไม่สามารถนำมาบรรจุปูนซีเมนต์ได้อีก เนื่องจากการปรับข้อมูลผลิตภัณฑ์จากการพัฒนาคุณภาพสินค้าอย่างต่อเนื่อง หรือข้อกำหนดว่าด้วยฉลากบรรจุภัณฑ์ หรือจากกระบวนการพิมพ์เปลี่ยนแปลง รวมถึงเสื้อสำหรับช่างก่อสร้างที่ชำรุด โดยเอสซีจีเล็งเห็นว่าสามารถนำถุงปูนและเสื้อดังกล่าวไปสร้างสรรค์ให้เกิดมูลค่าเพิ่มได้ จึงได้ร่วมมือกับ Renim Project ของนายทรงวุฒิ ทองทั่ว นักออกแบบเสื้อผ้าชาวไทย ที่มีแนวคิดการ Remade – Reduce - Redesign โดยนำถุงปูนซีเมนต์ ตราเสือ ที่ไม่สามารถนำไปใช้บรรจุปูนได้แล้วมาเพิ่มมูลค่าเป็นแฟชั่นแนวสตรีทแวร์ ภายใต้คอลเลคชั่น Under Cover เพื่อสะท้อนให้เห็นคุณค่าของช่างก่อสร้างไทย ผู้อยู่เบื้องหลังความสวยงามของตึกและสถาปัตยกรรมต่างๆ **โดย Renim Project ได้รับคัดเลือกจากกรมส่งเสริมการค้าระหว่างประเทศ กระทรวงพาณิชย์ และสถานกงสุลใหญ่ ณ นครลอสแองเจ**ลิส ให้เป็นหนึ่งในผู้แทนของประเทศไทยเปิดตัวคอลเลคชั่นภายในงาน LA Fashion Week : Spring-Summer 2020 ณ นครลอสแอนเจลิส ประเทศสหรัฐอเมริกา ในวันที่ 9 ตุลาคม 2019 ที่ผ่านมา”

**สำหรับแฟชั่นแนวสตรีทแวร์จากถุงปูนของ Renim Project อาทิ เสื้อผ้า กระเป๋า และหมวก หลากหลายสไตล์ จะมีวางจำหน่ายที่ร้าน Absolute Siam Store Siam center ร้าน CAZH Siam Discovery ร้าน CAZH ICONSIAM และห้างสรรพสินค้าเซ็นทรัล สาขาชิดลม ZEN และลาดพร้าว เร็วๆ นี้ และสามารถติดตามข่าวสารอื่นๆ ของเอสซีจีได้ที่** [**https://scgnewschannel.com**](https://scgnewschannel.com) **/ Facebook:** [**scgnewschannel**](https://facebook.com/scgnewschannel) **/ Twitter:** [**@scgnewschannel**](https://twitter.com/scgnewschannel) **หรือ Line@:** [**@scgnewschannel**](https://line.me/R/ti/p/%40scgnewschannel)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*